CELEX: 32015R2341
Language: mt
Date: 2015-12-15 00:00:00
Title: Regolament tal-Kummissjoni (UE) 2015/2341 tal-15 ta' Diċembru 2015 li jemenda d-Direttiva 2004/17/KE tal-Parlament Ewropew u tal-Kunsill fir-rigward tal-ammonti minimi ta' applikazzjoni għall-proċeduri għal għoti ta' kuntratti (Test b'rilevanza għaż-ŻEE)

16.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 330/16
            
         REGOLAMENT TAL-KUMMISSJONI (UE) 2015/2341
   tal-15 ta' Diċembru 2015
   li jemenda d-Direttiva 2004/17/KE tal-Parlament Ewropew u tal-Kunsill fir-rigward tal-ammonti minimi ta' applikazzjoni għall-proċeduri għal għoti ta' kuntratti
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2004/17/KE tal-Parlament Ewropew u tal-Kunsill tal-31 ta' Marzu 2004 li tikkoordina l-proċeduri ta' akkwisti ta' entitajiet li joperaw fis-setturi tas-servizzi tal-ilma, l-enerġija, it-trasport u postali (1), u b'mod partikolari l-Artikolu 69 tagħha,
   Billi:
   
               (1)
            
            
               Bid-Deċiżjoni 94/800/KE (2) il-Kunsill ikkonkluda l-Ftehim dwar l-Akkwisti Pubbliċi (“il-Ftehim”) (3). Il-Ftehim għandu jkun applikat għal kwalunkwe kuntratt ta' akkwisti b'valur li jilħaq jew li jaqbeż l-ammonti (“il-limiti”) stipulati fil-Ftehim u espressi bħala drittijiet speċjali ta' prelevament.
            
         
               (2)
            
            
               Wieħed mill-għanijiet tad-Direttiva 2004/17/KE huwa li l-entitajiet kontraenti li japplikaw dik id-Direttiva jkunu jistgħu, fl-istess ħin, jikkonformaw mal-obbligi stabbiliti fil-Ftehim. Biex jinkiseb dan, il-limiti stabbiliti f'din id-Direttiva għall-kuntratti pubbliċi, li huma koperti wkoll mill-Ftehim, għandhom jiġu allinjati sabiex jiġi żgurat li jikkorrispondu mal-ekwivalenti f'euro, imqarrba għall-eqreb elf, tal-limiti stipulati fil-Ftehim.
            
         
               (3)
            
            
               Għal raġunijiet ta' koerenza, huwa xieraq li jiġu allinjati wkoll il-limiti stipulati fid-Direttiva 2004/17/KE li mhumiex koperti mill-Ftehim.
            
         
               (4)
            
            
               Id-Direttiva 2004/17/KE għandha għalhekk tiġi emendata skont dan.
            
         
               (5)
            
            
               Il-miżuri stipulati f'dan ir-Regolament huma skont l-opinjoni tal-Kumitat Konsultattiv għall-Kuntratti Pubbliċi,
            
         ADOTTAT DAN IR-REGOLAMENT:
   Artikolu 1
   Id-Direttiva 2004/17/KE hija emendata kif ġej:
   
               (1)
            
            
               L-Artikolu 16 huwa emendat kif ġej:
               
                           (a)
                        
                        
                           fil-punt (a) l-ammont “EUR 414 000” jinbidel b'“EUR 418 000”,
                        
                     
                           (b)
                        
                        
                           fil-punt (b), l-ammont “EUR 5 186 000” jinbidel b'“EUR 5 225 000”.
                        
                     
         
               (2)
            
            
               L-Artikolu 61 huwa emendat kif ġej:
               
                           (a)
                        
                        
                           fil-paragrafu 1, l-ammont “EUR 414 000” jinbidel b'“EUR 418 000”,
                        
                     
                           (b)
                        
                        
                           fil-paragrafu 2, l-ammont “EUR 414 000” jinbidel b'“EUR 418 000”.
                        
                     
         Artikolu 2
   Dan ir-Regolament jidħol fis-seħħ fl-1 ta' Jannar 2016.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-15 ta' Diċembru 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 134, 30.4.2004, p. 1.
   
      (2)  Id-Deċiżjoni tal-Kunsill 94/800/KE tat-22 ta' Diċembru 1994 dwar il-konklużjoni f'isem il-Komunità Ewropea, fejn għandhom x'jaqsmu affarijiet fil-kompetenza tagħha, fuq il-ftehim milħuq fil-Laqgħa ta' negozjati multilaterali fl-Urugwaj (1986-1994) (ĠU L 336, 23.12.1994, p. 1).
   
      (3)  Il-Ftehim huwa ftehim multilaterali fi ħdan il-qafas tal-Organizzazzjoni Dinjija tal-Kummerċ. L-għan tal-Ftehim hu li jinfetħu swieq tal-akkwist pubbliku mill-gvern fost il-partijiet kontraenti tiegħu.